Габриела Цанева
Нощта преваля…

chitanka.info

Нощта преваля.

Вятърът пищи.

Небето сваля

звездните си двери.

Отварям ги —

светът се задуши

удавен.

Прекрачих ги —

Вселената крещи…

Блестящи бездни,

шеметни въртопи,

като фонтан

избликнали

потопи…

Галактики с незнайни имена.

Изгарящи за миг слънца.

Фотонен газ,

изсмукан

от нагърчено пространство.

И време,

хукнало назад.

15.04.1996

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.